Шымкентте ЖШС басшысы 36 млн теңге жымқырды деген күдікке ілінді
DATE: 11:46, 27 Қазан 2023 | GMT +5
TITLE: Шымкентте ЖШС басшысы 36 млн теңге жымқырды деген күдікке ілінді
URL: https://kaz.inform.kz/news/shimkentte-zhshs-basshisi-36-mln-tenge-zhimkirdi-degen-kudkke-lnd-bfda8a/
META: DATE: 11:46, 27 Қазан 2023 | GMT +5
TOTAL WORDS: 111
AUTHOR(S):
TEXT: 2022 жылы Шымкент қаласының Еңбекші ауданы әкімінің Аппараты мен ЖШС арасында «Жерлеу орындарын күтіп ұстау» бойынша келісімшарт жасалған. Сонымен бірге 2021-2023 жылдары Әкім Аппараты пен аталған Серіктестіктің арасында жалпы соммасы 37, 9 млн. теңгені құрайтын 18 мемлекеттік сатып алу шарттары түзілген. Тексеру барысында прокурорлар қарау және орындалған жұмыстардың актілеріне салыстыру жүргізіп, Тапсырыс беруші іс жүзінде орындалмаған жұмыстарға және жеткізілмеген тауарларға ақы төлеп, оларды қабылдағанын анықтаған. Аудиторлық тексеру қорытындысына сәйкес орындалмаған жұмыс пен жеткізілмеген тауар сомасы 36, 1 млн. теңгені құраған. Осыған орай Шымкент қаласы Еңбекші ауданы прокуратурасы Қылмыстық кодексінің 189-бабы 4-бөлігі 2) тармақшасы бойынша сотқа дейінгі тергеп-тексеруді бастаған, оның өндірісі Сыбайлас жемқорлыққа қарсы іс қимыл агенттігі Шымкент қаласы бойынша департаментіне жолданды
